Bowmanova čahura

**Bowmanova čahura** ili  **Bowman čahura** – **Bowmanova kapsula**, ***capsula glomeruli*** ili  **glomerulska  čahura** – je   čašolika kesica na početku tubulske komponente nefrona u sisarskom bubregu,  koja izvodi prvi korak u filtraciji krvi da bi se formirala mokraća. U njoj je zatvoren glomerul. Tečnosti iz krvi u glomerul sakupljaju se u Bowmanovoj čahuri.

## Struktura 
Izvan kapsule nalaze se dva "pola":
* Vaskularni pol je strana sa aferentnom i eferentnom arteriolom.
* Urinarni pol je strana sa proksimalnom izuvijanom cijevi (tubulom).

Unutar čahure, slojevi su sljedeći, izvana prema unutra: 
* Parijetalni sloj –  jedan sloj jednostavnog pločastog epitela. Ne funkcionira u filtraciji.
* Bowmanov prostor (ili urinarni prostor ili čahurskii prostor) –  između visceralnog i parijetalnog sloja, u koji filtrat ulazi nakon prolaska kroz filtracijske otvore. 
* Visceralni sloj – je neposredno iznad zadebljale glomerulske bazne membrane i napravljen je od podocita. Ispod visceralnog sloja su glomerulski kapilari.
*Filtracijska barijera – sastavljana od fenestriranog endotela glomerulskih kapilara, srasle bazne lamine endotelnih ćelija i podocita i filtracijskih podocitnih otvora. Pregrada i omogućava prolaz vode, iona i malih molekula iz krvotoka u Bowmanov prostor. Sprečava prolaz velikih i/ili negativno nabijenih proteina (poput albumina). Bazna laminata filtracijske barijere sastoji se od tri sloja. Prvi sloj je *lamina rara externa*, uz podocitne nastavke. Drugi sloj je *lamina rara interna*, uz endotelne ćelije. Završni sloj je *lamina densa*,  koja je tamnija središnja zona bazne lamine. Sastoji se od mreže kolagena tipa IV.
500px|thumb|Bubrežno tjelašce sa anatomskim okruženjem

## Funkcija 
Proces filtracije krvi u Bowmanovoj čahuri je ultrafiltracija (ili glomerulska filtracija), a normalna brzina filtracije je 125 ml/min, što odgovara 80-ostrukom dnevnom volumenu krvi.

Bilo koji protein ispod otprilike 30 kilodaltona može slobodno prolaziti kroz membranu, iako postoji dodatna prepreka za negativno nabijene molekule, zbog negativnog naboja bazne membrane i podocita.

Male molekule, kao što su voda, glukoza, soli (NaCl), aminokiseline i urea slobodno prolaze u Bowmanov prostor, ali ne i  ćelije, trombociti i veliki proteini.

Kao rezultat, filtrat koji napušta Bowmanovu čahuru, po sastavu je vrlo sličan krvnoj plazmi (filtrat ili glomerulskii filtrat sastoji se od krvne plazme minus proteini plazme, tj. sadrži sve komponente krvne plazme, osim proteina)  prelazi u proksimalnu izuvijanu cjevčicu.

## Klinički značaj
[thumb| Mikrofotografija proteinskog materijala u Bowmanovom prostoru, koja je nespecifična. Prisutan je kod oko 5% ljudi starijih od 60 godina, ali i također i u [hipertenzijska bolest bubrega|hipertenzijske bolesti bubrega.]]
Mjerenje brzine glomerulske filtracije (GFR) obavlja se dijagnostičkim testom bubrežne  funkcije.

Smanjen GFR može biti znak otkazivanja bubrega. 
Brojne bolesti mogu rezultirati raznim problemima unutar glomerula. Primjeri uključuju akutni proliferativni (endokapilarni) glomerulonefritis, mezangioproliferativni glomerulonefritis, mesangiokapilarni (membranoproliferativni) glomerulonefritis, akutni polumjesečasti glomerulonefritis, žarišni segmentni glomerulonefritis i dijabetsku glomerulosklerozu.

## Historija 
Bowmanova čahura imenovana je po  Williamu Bowmanu (1816–1892), britanskom hirurgu i anatomu. Međutim, temeljitu mikroskopsku anatomiju bubrega, uključujući nefronsku čahuru, prvi je opisao Aleksander Šumlanski (Александр Шумлянский Михайлович) (1748–1795), ukrajinski hirurg i anatom iz Ruskog carstva, u prof. tezi "De structura renum" ("O strukturi bubrega", na latinskom); dakle, mnogo prije Bowmana.

Zajedno s glomerulom poznat je kao bubrežno tjelašce, ili Malpighijevov korpuskulus, nazvan po Marcello Malpighi (1628–1694), italijanskom ljekaru i biologu. Ovo se ime više ne koristi široko, vjerovatno da bi se izbjegla zabuna sa Malpigijevim tijelom  slezene.

## Dodatne slike

Glomerular Physiology.png|Glomerul

## Također pogledajte
* Glomerul

## Reference
## Vanjski linkovi
* 
* Diagram at ircc.edu

Kategorija:Anatomija čovjeka
Kategorija:Anatomija životinja
Kategorija:Fiziologija životinja
Kategorija:Mokraćni sistem
Kategorija:Anatomija bubrega